text: Uge 40: Magnus alkoholiker som teenager 
  05 oktober 2011 kl. 12.54
  Allerede som helt ung teenager var Magnus Jørgensen alkoholiker. Venner og moderens indsats har revet ham væk fra misbruget.
  Den nu 20-årige Magnus Jørgensen kan takke sin kammerater for, at han nu er i behandling og har fået en ny chance. Langt væk fra alkoholen. Det var nemlig hans venner, der slog alarm overfor hans mor, da sønnen drak intenst og til sidst mistede sin læreplads.    
  
  Alkoholiker? Ikke mig!
  Nu er han i lære som anlægsgartner i Aabenraa efter at have været på behandlingscentret Stien i Vojens.
  Som så mange andre alkoholikere ville Magnus Jørgensen ikke umiddelbart erkende sit intense misbrug. Men moderen Lisbeth Jørgensen fik ham overtalt til at gå i behandling.
  